|  |
| --- |
| Azərbaycan Respublikası Səhiyyə Nazirliyi Kollegiyasının 12 noyabr 2013-cü il tarixli 35 №-li qərarı ilə təsdiq edilmişdir    2 nömrəli əlavə |

**Gəminin (daxili sularda üzən gəmilər üçün) sanitariya nəzarətindən azad edilməsi haqqında şəhadətnamənin verilməsi üçün müraciətin və sənədlərin qəbulu üzrə**

**İNZİBATİ REQLAMENT**

**1. Ümumi müddəalar**

**1.1. Elektron xidmətin adı:**Gəminin (daxili sularda üzən gəmilər üçün) sanitariya nəzarətindən azad edilməsi haqqında şəhadətnamənin verilməsi üçün müraciətin və sənədlərin qəbulu.

**1.2. Elektron xidmətin məzmunu:**Bu xidmət gəminin (daxili sularda üzən gəmilər üçün) sanitariya nəzarətindən azad edilməsi (deratizasiya) haqqında şəhadətnamənin (gəmi sanitar şəhadətnaməsi) verilməsi üçünmüraciətin və tələb olunan sənədlərin elektron formada qəbul edilməsi və nəticəsi barədə istifadəçiyə məlumat verilməsindən ibarətdir.

**1.3. Elektron xidmətin göstərilməsinin hüquqi əsası:**

1.3.1. Azərbaycan Respublikası Nazirlər Kabinetinin 2007-ci il 06 noyabr tarixli 171 nömrəli qərarı ilə təsdiq edilmiş “Azərbaycan Respublikasının ərazi sularında üzmə Qaydaları”nın 7.7-ci bəndi;

1.3.2. “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 2011-ci il 23 may tarixli 429 nömrəli Fərmanının 2-1-ci hissəsi;

1.3.3. Azərbaycan Respublikası Nazirlər Kabinetinin 2011-ci il 24 noyabr tarixli, 191 nömrəli qərarı ilə təsdiq edilmiş "Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları" və “Elektron xidmət növlərinin Siyahısı”nın 14.26-cı bəndi.

**1.4. Elektron xidməti göstərən dövlət qurumunun adı:**Azərbaycan Respublikasının Səhiyyə Nazirliyi (bundan sonra - Nazirlik) və NazirliyinSu Nəqliyyatında Gigiyena və Epidemiologiya Mərkəzi.

**1.5. Elektron xidmətin digər icraçıları:**Yoxdur.

**1.6. Elektron xidmətin avtomatlaşdırılma səviyyəsi:**Elektron xidmət qismən avtomatlaşdırılmışdır.

**1.7. Elektron xidmətin icra müddəti:** 30 gün.

**1.8. Elektron xidmətin göstərilməsinin nəticəsi:** Gəminin (daxili sularda üzən gəmilər üçün) sanitariya nəzarətindən azad edilməsi (deratizasiya) haqqında şəhadətnamənin verilməsi üçün müraciətin və sənədlərin elektron formadaqəbulu və nəticəsi barədə istifadəçiyə məlumat verilməsi.

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:**interaktiv

**2.2. Elektron xidmət üzrə ödəniş:**ödənişsiz

**2.3. Elektron xidmətin istifadəçiləri:**fiziki və hüquqi şəxslər.

**2.4. Elektron xidmətin təqdim olunma yeri:**

http://www.e-gov.az; http://www.health.gov.az/;

http://www.e-health.gov.az.

**2.5. Elektron xidmət barədə məlumatlandırma:**

Elektron poçt: office@health.gov.az; sn\_gem@esehiyye.az

Telefon: (+99412)539-45-07, (+99412)538-43-53.

Fax(+99412)510-21-40

**2.. Elektron xidmətin göstərilməsi üçün tələb olunan sənədlər və onların təqdim olunma forması:**ərizə (əlavə olunur);

Qeyd: Ərizə forması xidmətin təqdim edildiyi internet ünvanına daxil olaraq doldurulur və elektron formada göndərilir.

**3. Elektron xidmətin göstərilməsi üçün inzibati proseduralar**

**3.1. Elektron xidmətlər üçün sorğu:**

**3.1.1. sorğunun formalaşdırılması:**İstifadəçibureqlamentin 2.4-cü bəndində göstərilən internet ünvanlarına daxil olub şəxsiyyət vəsiqəsinin nömrəsini və pin kodunu daxil edir və qeydiyyatdan keçir. Bundan sonra istifadəçi internet səhifəsində elektron ərizə formasını doldurur və bu reqlamentin 2.6-cı bəndində göstərilən sənədləri ərizəyə əlavə kimi həmin internet səhifəsinə yükləyir.

**3.1.2. sorğunun qəbulu:**Sorğu internet səhifəsinə daxil olduğu gün qeydiyyata alınır və sorğunun qəbul edilməsi ilə bağlı istifadəçinin elektron poçt ünvanına dərhal bildiriş göndərilir.

**3.2. Elektron xidmətin göstərilməsi və ya imtina edilməsi:**

**3.2.1. sorğunun yerinə yetirilməsindən imtina halları:**İstifadəçi tərəfindən ərizə forması tam doldurulmadıqda sorğunun yerinə yetirilməsindən imtina edilir və imtinanın səbəbləri barədə ərizəçi dərhal məlumatlandırılır.

Elektron xidmətin göstərilməsindən imtina istifadəçinin bu elektron xidmət növünə yenidən müraciət etməsinə mane olmur.

**3.2.2. sorğunun qəbulu:**İmtina üçün əsaslar olmadıqda sorğunun qəbul edilməsi barədə ərizəçinin elektron poçt ünvanına bildiriş göndərilir.

**3.3. Sorğunun icrası:**

**3.3.1. ardıcıl hər bir inzibati əməliyyat, o cümlədən məsul şəxs haqqında məlumat:**Sorğu qəbul edildikdən sonra Azərbaycan Respublikası Prezidentinin 2003-cü il 27 sentyabr tarixli 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”a uyğun olaraq dərhal qeydiyyata alınır və baxılması üçün Su Nəqliyyatında Gigiyena və Epidemiologiya Mərkəzinin direktoruna ünvanlanır.

**3.3.2. hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:**

3.3.2.1. istifadəçi Nazirliyə müraciət edilməsi üçün müraciət formasını doldurub onlayn rejimdə göndərir, müraciətin qeydiyyata götürülməsi haqqında avtomatik rejimdə istifadəçiyə bildiriş göndərilir.

3.3.2.2. avtomatik rejimdə müraciət Nazirlik üçün hazırlanmış proqram təminatına daxil olur.

3.3.2.3. Nazirliyin proqram təminatına düşmüş müraciəti qəbul edir. Nazirlik göndərilmiş müraciətə əsasən obyektlərdə kimyəvi və bakterioloji müayinələr aparılmasını təmin edir və qeydə alınmış nəticələrə əsasən şəhadətnamənin verilməsi üzrə qərar qəbul edilir. Şəhadətnamə ərizəçiyə birbaşa təqdim olunur və ya poçt rabitəsi vasitəsilə göndərilməsi yolu ilə verilir, həmçinin rəsmiləşdirilərək qeydiyyat zamanı göstərdiyi elektron poçt ünvanına göndərilir.

**3.4. inzibati əməliyyatda iştirak edən digər dövlət orqanı haqqında məlumat:**yoxdur.

**3.5. hər bir inzibati prosedurun nəticəsi və onun verilməsi qaydası:**

**3.5.1.**sorğuya və ona əlavə edilənsənədlərə baxıldığı zaman aradan qaldırılması mümkün olan və imtina üçün əsas olmayan çatışmazlıqlar aşkar edilmədikdə bu barədə ərizəçiyə gəminin (daxili sularda üzən gəmilər üçün) sanitariya nəzarətindən azad edilməsi (deratizasiya) haqqında şəhadətnamənin verilməsi üçün müraciət və sənədlər qəbul edilir və nəticəsi barədə istifadəçiyə məlumat verilir.

**3.6. Elektron xidmətin yerinə yetirilməsinə nəzarət:**

**3.6.1. nəzarət forması:**Kargüzarlıq, daxil olan müraciətlərin avtomatlaşdırılmış rejimdə təşkil olunmuş mütəmadi monitorinqi.

**3.6.2. nəzarət qaydası:** Azərbaycan Respublikasının Prezidentinin 2003-cü il 27 sentyabr tarixli, 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada. Xidmətin yerinə yetirilməsinə nəzarəti Nazirlik həyata keçirir.

**3.7. Elektron xidmətin göstərilməsi üzrə mübahisələr:**

**3.7.1. istifadəçinin şikayət etmək hüququ haqqında məlumat:**İstifadəçi elektron xidmətlə bağlı onu razı salmayan istənilən məsələ barədə yuxarı səlahiyyətli orqana (vəzifəli şəxsə) inzibati qaydada və məhkəməyə şikayət edə bilər.

**3.7.2. şikayətin əsaslandırılması və baxılması üçün lazım olan informasiya:**Şikayət kağız üzərində və elektron qaydada tərtib oluna bilər. Kağız üzərində şikayət Nazirliyin poçt ünvanına, elektron şikayət isə bu reqlamentin 2.5-ci bəndində göstərilən elektron poçt ünvanına göndərilməlidir. Şikayətdə fiziki şəxsin adı, atasının adı, soyadı, ünvanı, poçt və ya elektron poçt ünvanı göstərilməlidir.

**3.7.3. şikayətin baxılma müddəti:**Şikayətə “İnzibati icraat haqqında” Azərbaycan Respublikası Qanununun 78.1-ci maddəsinə əsasən 1 ay müddətində baxılır və qərar verilir.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Gəminin (daxili sularda üzən gəmilər üçün)  sanitariya nəzarətindən azad edilməsi haqqında  şəhadətnamənin verilməsi üçün müraciətin  və sənədlərin qəbulu üzrə inzibati reqlamentə    **Əlavə**    Fiziki şəxslər üçün    **Azərbaycan Respublikasının Səhiyyə Nazirliyinə**    Gəminin (daxili sularda üzən gəmilər üçün) sanitariya nəzarətindən azad edilməsi haqqında şəhadətnamənin verilməsi məqsədilə  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_tərəfindən  (fiziki şəxsin adı, soyadı, atasının adı)    **Ə R İ Z Ə**     |  |  | | --- | --- | | **Yaşayış ünvanı:**  (şəhər, rayon (indeks)küçə, ev, mənzil) |  | | **Telefon, faks,**  **elektron poçt ünvanı** |  | |  | | **VÖEN-i** |  | | **Fəaliyyət növü** |  |       Hüquqi şəxslər üçün    **Azərbaycan Respublikasının Səhiyyə Nazirliyinə**    Gəminin (daxili sularda üzən gəmilər üçün) sanitariya nəzarətindən azad edilməsi haqqında şəhadətnamənin verilməsi məqsədilə  ***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**tərəfindən  (müəssisənin rəhbəri)    **Ə R İ Z Ə**     |  |  | | --- | --- | | **Hüquqi şəxsin adı və VÖEN-i** |  | | **Təşkilati-hüquqi forması** |  | | **Hüquqi ünvanı (şəhər, rayon (indeks), küçə, ev,** |  | | **Telefon, faks, elektron poçt ünvanı** |  | |  | | **Hesablaşma-hesabının nömrəsi və bankın adı** |  | |